توليدو

**توليدو** هى مدينه و بلديه فى وسط اسبانيا على بعد 70 كيلومتر جنوب عاصمة اسبانيا مدريد. توليدو كانت العاصمة الأسبانية من سنة 1085 لحد فيليبى التانى ملك اسبانيا ما نقل البلاط الملكى من توليدو لمدينة مدريد سنة 1561.

توليدو دلوقتى هى عاصمة مقاطعة توليدو و منطقة كاستيا لا منتشا فى وسط اسبانيا. سنة 21010 كان عدد سكانها 82489 ومساحتها 232.1 كم 2 (89.59 ميل مربع). توليدو مبنيه على مكان مرتفع بتحاوطه أوديه عميقه، و بيمر فيها نهر تاجوس. و بيحوط وادى نهر تاجوس توليدو من تلات جهات و ده بيساهم فى حصانتها ومناعتها للغزو. اتعرفت توليدو باسم توليدو ايام الحكم الاسلامى لاسبانيا.

توليدو اتولد و عاش فيها كتير من الناس المشهوره و الفنانين ، بما فيهم الزرقالى ، جارثيلاسو دى لا فيجا ، اليانور توليدو ، الفونسو العاشر و ال جريكو.و شافت توليدو احداث تاريخيه مهمه زى مجامع توليدو.
## تاريخ
توليدو سكنها ناس من ايام العصر البرونزى , أهمية توليدو (Toletum فى اللاتينى) زادت ايام العصر الرومانى علشان كانت المركز التجارى و الادارى الرئيسى فى مقاطعه رومانيه اسمها Hispania Tarraconensis, بعد سقوط الامبراطورية الرومانية، توليدو بقت عاصمة اسبانيا و فضلت عاصمة اسبانيا لحد ما غزا المسلمين ايبيريا فى القرن الثامن، وسمّوها "طُليطلة" (Tolaytilah).

## موقع تراث عالمى
thumb|left| توليدو
اعلنت اليونسكو توليدو مكان تراث عالمى سنة 1986 ,علشان التراث الثقافى الضخم, بوصفها واحده من العواصم السابقه للامبراطوريه الاسبانيه و مكان لتعايش الثقافات المسيحيه واليهودية والمغاربيه.

## سكان توليدو
فى تعداد سنة 2005، كان عدد سكان توليدو 75578 ومساحتها 232،1 كيلومتر مربع (89،59 ميلا مربعا). اتولد او عاش كتير من الناس الشهيرة والفنانين فى توليدو، منهم ال جريكو، .

## المجامع الكنسيه
من القرن الخامس للقرن الستاشر اجتمع حوالى تلاتين من المجامع الكنسيه فى توليدو. اول المجامع، تم فى سنة 400.

فى مجمع توليدو سنة 589 م اعلن الملك موافقته على التحول من الاريوسيه و أدخلت زياده على العباره اللى بتقول عن الروح القدس " المنبثق عن الآب "، فبقت " المنبثق من الآب والأبن ". و كانت الزياده دى سبب للأنشقاق الدينى بين كنايس الشرق و كنايس الغرب فى القرن التامن، والانفصال التام بينهم فى القرن الحداشر. و قبلت الكنيسة الغربيه والكنيسه البروتستانتيه بعدين الزياده دى، لكن رفضتها و لسه بترفضها كل الكنائس الأرثوذكسيه، كمان بعض اللاهوتيين البروتستانت مش بيستريحوا للزياده، و بيظهر ده من كتاباتهم.

اقر مجمع توليدو سنة 633 وحدة القداس الجوثى فى كل المملكه، واتخذ تدابير صارمه ضد عماد اليهود اللى كانو بيرجعو لأعمالهم السابقة للايمان.

مجمع توليدو سنة 681 أكد اسبقيه رئيس أساقفة توليدو فى اسبانيا.

ظهر فى أسبانيا الطقس الجوثى (الموزارابى) و اللى لغاه البابا جريجوريوس التلاتاشر , لكن لسه متواجد لحد دلوقتى بس فى مذبح (مصلى) واحد جوه كاتدرائية توليدو

## عاصمة مملكة الڤيسيجوث
سنة 534 م توليدو بقت عاصمة مملكة الڤيسجوث الموحده فى اسبانيا لحد سنة 711.
## الطوايف
بعد سقوط الخلافة الأموية فى أوائل القرن الحداشر ، توليدو كانت مملكه مستقله من ممالك الطوايف و كان عدد سكانها حوالى 28 ألف ، بما فيهم حوالى 4 آلاف يهودى.
## استرداد توليدو
الملوك المسيحيين حاولو يرجعو كل ايبيريا لحكمهم ف الاسترداد. ألفونسو السادس كان ف المنفى ف توليدو من يونيه لحد اكتوبر 1071 ، و بعد كده مسك حكم كاستييا. سنة 1074 ألفونسو السادس عمل حرب ضد الطوايف ف جرانادا بمساعدة عساكر المأمون حاكم توليدو كانت نتيجة اجبارت حاكم جرانادا يدفع غرامات لألفونسو السادس. بعد كده المأمون هاجم كوردوبا ، اللى كانت تحت سيطرة عدوه المعتمد ملك الطايفه ف سيبييا و غزاها ف يناير سنة 1075. غرامات اللى دفعتها توليدو لألفونسو السادس ف سبعينات القرن الحداشر وصلت حوالى 12 ألف دينار دهبى و ساعدت تزود قوته سنة 1076 اتقتل المأمون حاكم توليدو ف مدينة كوردوبا اللى غزاها. القادر مسك حكم توليدو بعد ابوه المأمون و هو و آ خر أمير مسلمى يحكم المدينه.
سنة 1083 الفونسو السادس عمل حمله ضد المعتمد ملك سيبييا و وصل لمدينة تاريفا. الفونسو السادس عمل حمله ضد المعتمد حاكم توليدو سنة 1083 ضد اشبيلية و وصل لمدينة طريفة عشان يمنع المعتمد من أى مقاومة ضد استرداد توليدو. ألفونسو عمل حصار على توليدو سنة 1084، و منع المدينة من الامداد ومنع الشغل الزراعى فى المنطقة. الحصار استمر ايام الشتا لحد 1085 . ف ربيع سنة 1085 رجع ألفونسو بنفسه للحصار بقوات جديدة. و بسرعهدخل ألفونسو توليدو دخول المنتصر يوم 24 مايو 1085.

## كاتدرائية توليدو
300px|left|thumb|كاتدرائية توليدو
كاتدرائية توليدو كاتدرائية القديسه مريم، فى اسبانيا مقر مطرانيه توليدو. واحده من تلات كاتدرائيات جرمانيه عالية اتبنت فى القرن التلاتاشر فى اسبانيا و بتعتبر اعظم مثال للمعمار الجوثى فى اسبانيا. اتبنت كاتدرائية توليدو اللى موجوده دلوقتى بين سنة 1226 و سنة 1493 على مثال كاتدرائيه بورج. ابتدا بناها سنة 1226 فى عهد فرناندو التالت ملك كاستييا , و خلص البنا فى اوقات الملوك الكاتوليك سنة 1493. و بتضم مكتبة كاتدرائية توليدو ملايين المخطوطات والوثائق من القرنين التامن و الحداشر.

## حديد صلب توليدو
توليدو كانت مركز لصناعة السيوف من الحديد الصلب من حوالى سنة 500 قبل الميلاد ، و ده لفت انتباه روما لما استخدمه هانيبال ف الحروب البونيقية . بعد فتره صغيره توليدو كانت مصدر للأسلحة للجيوش الرومانية .
## قلعة سان سيرفاندو
قلعة سان سيرفاندو (بالاسبانى: Castillo de San Servando) هى قلعه من العصور الوسطانيه  فى توليدو على ضفاف نهر تاخو اتبنت ايام الفونسو السادس ملك ليون و كاستييا عشا

## المدن التوأم
* قونية، تركيا
* آخن، المانيا
* نارا، اليابان
* هافانا، كوبا
* القدس، الضفة الغربية , فلسطين
* توليدو، اوهايو، الولايات المتحدة

## بص كمان عـلى
* اسبانيا

## سبب التسميه

## المشاهير

## مصادر

توليدو
توليدو